el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el en en en en en en de en en el el el en el el el en el el el el fr el el el el el el el el en el el el el en el el el el en en en en en en en en en en en en en en en en el el
Disclaimer: Αυτά τα previews είναι κείμενα που ανέβαζα στο φόρουμ από το 2017 κάθε αγωνιστική, ώστε να έχουμε ένα thread για να συζητάμε τα τεκταινόμενα κάθε εβδομάδας. Τα παιδιά εκεί θεώρησαν ότι είναι ιδιαίτερα επιτυχημένα, και πρότειναν να ανέβουν εδώ. Aπό φέτος, όμως, στεγαζόμαστε στην πιο διαδραστική πλατφόρμα του Discord!
Για αυτό μη χάνετε χρόνο. Μπείτε στο Discord και στην παρέα! Έχουμε ανοίξει συζητήσεις για NFL μέχρι και την καλύτερη μπάντα της μέταλ σκηνής εκεί μέσα.
Το ματς της εβδομάδας είχε τη δυνατότητα να είχε ήδη διεξαχθεί τα ξημερώματα Παρασκευής, ανάμεσα στους πρωτοπόρους Pittsburgh Steelers και τους παραπαίοντες Baltimore Ravens, σε ένα ματς που είχε μεγάλες πιθανότητες να σφραγίσει τη division για τους Steelers, ή να δώσει μία ύστατη πνοή στους Ravens, σε μία σεζόν που έχει εκτροχιαστεί συθέμελα. Αντ’ αυτού, το ματς ανεβλήθη. Κι ανεβλήθη ξανά. Ο λόγος; Ο προπονητής strength & conditioning των Ravens, που την είδε μέσος χρήστης του Facebook κι αποφάσισε, μάλλον, ότι η ύπαρξη του ιού είναι ένα αστείο του Bill Gates, ή κάτι τέτοιο. Δε φόρεσε μάσκα, δεν είχε συσκευή ανίχνευσης και το αποτέλεσμα;
OL: Mekari, Skura, Fluker, Holden
OLB: McPhee, Ferguson, Ward
DL: Campbell, B.Williams, Madubuike, B.Washington
CB: Marshall (IR), Tavon Young (IR), K.Dorsey (IR)
— Jeff Zrebiec (@jeffzrebiec) November 28, 2020
Να σας εξηγήσω. Οι Ravens ενδέχεται να αγωνιστούν, στο μεγαλύτερο ματς της φετινής τους σεζόν, χωρίς offensive line, χωρίς outside linebackers, χωρίς τους δύο βασικούς τους running backs, χωρίς τον βασικό τους quarterback, και χωρίς δύο μεγάλα κομμάτια της defensive line τους. Κι αυτό το ματς, με κίνδυνο της υγείας και των Steelers, o Roger Goodell θα αφήσει να γίνει. Ξημερώματα Τετάρτης, στις 03:00. Κι όχι μόνο αυτό, αλλά θα επιτρέψει και στους Denver Broncos να αγωνιστούν χωρίς quarterback. Όχι χωρίς τον βασικό τους quarterback, χωρίς κανέναν quarterback. Την κενή λόγω ιού θέση θα αναλάβει ο receiver Kendal Hinton, που έχει να πασάρει από το λύκειο.
Κι όλα αυτά αποφασίστηκαν σε ένα Σάββατο που είδε τον αποδεκατισμό των Ravens, την εξαΰλωση της θέσης του quarterback στους Broncos, την απαγόρευση οποιασδήποτε ομαδικής άσκησης στην πολιτεία των San Francisco 49ers (που σημαίνει ότι ούτε μπορούν να προπονηθούν, αλλά ούτε και να αγωνιστούν, εντός της πολιτείας για τουλάχιστον 3 εβδομάδες), αλλά και την διπλή απόλυση των HC Matt Patricia και GM Bob Quinn από τις υποχρεώσεις τους στους Detroit Lions.
Για όσους βλέπετε πρώτη φορά, καλώς ήρθατε στο NFL του 2020. Οι υπόλοιποι πιάστε τη βότκα.
Oι Colts συναντούν τους divisional αντιπάλους τους, και τη μοναδική απειλή για την κατάκτηση της AFC South, μόλις 2 εβδομάδες αφότου τους κέρδισαν 34 – 17 στην έδρα τους. Το ματς εκείνο δεν ήταν τόσο μονόπλευρο όσο φαίνεται, αλλά η special teams των Tennessee Titans, μία από τις χειρότερες φέτος σε κάθε επίπεδο, φρόντισε να τους χαρίσει το ματς με τέτοιο τρόπο.
Ο συγκεκριμένος punter, λίγο πριν φορέσει στολή και κράνος, παρέδιδε πακέτα ως ταχυδρόμος για να βγάλει το χαρτζιλίκι του, οπότε δεν μπορούμε να του χρεώσουμε τα πάντα. Μη ξεχνάμε ότι οι Colts, με μία defensive line που κινείται στα σκοτεινά, κατάφεραν να περιορίσουν σημαντικά τον Ryan Tannehill, αλλά και να εξαλείψουν τα μεγαλειώδη τρεχάματα του Derrick Henry. Kι οι 2 ομάδες προέρχονται από μεγάλες νίκες στην παράταση, οπότε το τσαγανό δεν θα λείπει. Στη μάχη για την νότια AFC, oι Titans παίζουν, ίσως, το τελευταίο τους χαρτί, ενώ οι Colts ποντάρουν στον Philip Rivers να τους πάει εκεί όπου δεν τους πήγε ο Jacoby Brissett πέρσι.
Ίσως το must watch ματς της ζώνης των 20:00.
Δε θα πιστέψετε, αλλά οι Chargers κέρδισαν την περασμένη αγωνιστική. Τι κι αν έπαιζαν με τους New York Jets; Ο τρόπος που κατάφερναν να χάσουν ματς συναγωνίζοταν αυτόν των Atlanta Falcons, και τι έχουμε πει για τους Falcons φέτος;
Το loser mentality ρέει άφθονο και στις δύο ομάδες, αλλά δεν είναι το μόνο που έχουν κοινό. Διαθέτουν κι οι δυο αποτελεσματικούς quarterbacks με δυνατό χέρι, κι επιθέσεις που μπορούν (ή προσπαθούν) να διορθώσουν τα αδιόρθωτα δύο αρκετά πορώδων αμυνών. Η επιστροφή του Austin Ekeler μόνο χαρά φέρνει σε μία επίθεση των Chargers που θα χρειαστεί όλα τα μέσα της για να αντεπεξέλθει στο σύνολο που παρουσιάζουν οι Buffalo Bills.
Μιλώντας για τους Bills, αν δεν δούμε εξωπραγματικά γεγονότα στις προσεχείς 5 εβδομάδες με τους Miami Dolphins, ενδέχεται να κατακτήσουν την AFC East για πρώτη φορά μετά από είκοσι πέντε χρόνια. Οι Chargers είναι ένα από τα ματς – παγίδα που θα μπορούσαν να τους βάλουν πιο πίσω στην κούρσα, μαζί με το ματς με τους Pittsburgh Steelers. Η αναπάντεχη ήττα που δέχτηκαν από τους Cardinals σίγουρα θα τους έβαλε σε αρκετές σκέψεις στη bye week τους, και για τον Sean McDermott, ήρθε η στιγμή να δει πώς θα αντιμετωπίσει έναν quarterback που, λογικά, θα συναντήσει πολλές φορές στο διάβα του στις επόμενες σεζόν.
Μην σας εξαπατά το ρεκόρ των Chargers. Το ματς αυτό ενδέχεται να είναι από τις κρυφές εκπλήξεις της αγωνιστικής.
ΚΙ ΑΛΛΟ ματς των Tampa Bay Buccaneers; Ε, τι να κάνω, αφού διψάτε για Tom Brady. Αυτός ο αγώνας, ωστόσο, ίσως να είναι το μεγαλύτερο τεστ των φετινών Bucs, κι ένας μεγάλος γνώμονας για το πού μπορούν να φτάσουν φέτος.
Αυτό το ματς ενδέχεται να έχει κοσμοϊστορική σημασία, στα πλαίσια του NFL. Ίσως, εκτός κι αν οι δύο ομάδες καταλήξουν στο Super Bowl, να είναι η τελευταία φορά που βλέπουμε μονομαχία μεταξύ των Tom Brady & Patrick Mahomes, έπειτα από τις τρεις φορές που αγωνιστήκαν στο παρελθόν. Σκεφτείτε το: οι ομάδες τους ανήκουν σε διαφορετικές περιφέρειες, που σημαίνει ότι συναντιούνται μία φορά κάθε 4 χρόνια. Κι εκτός κι αν o Brady ανακαλύψει τη βιονική νεότητα, αμφιβάλλω αν θα παραμείνει στη λίγκα μέχρι και τα 47 του.
Οι δύo quarterbacks σημαίνουν την αρχή και το τέλος της επιτυχίας των ομάδων τους, αλλά μόνο ο ένας εκ των 2 είναι, ακόμα, στη συζήτηση για MVP, με τον Mahomes να διανύει την πιο ακριβή σεζόν της νεαρής του καριέρας. Με 27 touchdowns και 2 interceptions, o νεαρός QB έχει οδηγήσει τους Chiefs στο ρεκόρ του 9 – 1, συνεχίζοντας ακάθεκτος στο μονοπάτι προς την κατάκτηση του τίτλου του καλύτερου quarterback στην ιστορία.
Ο, για πολλούς, νυν ιδιοκτήτης του τίτλου δεν θυμίζει τόσο τον παλιό του εαυτό, καθώς τα λάθη του έχουν κοστίσει ματς στους Buccaneers που θα μπορούσαν να έχουν κερδίσει. Αλλά, όπως γνωρίζουμε, τίποτα δεν είναι πιο επικίνδυνο από έναν Brady που βρίσκεται στη γωνία, κι αμφισβητείται. Κι ο Mahomes, όπως έχουμε δει, μπορεί να μην παίξει με τον γνωστό του, υπερηρωϊκό εαυτό, καθώς έχει να αντιμετωπίσει μία από τις καλύτερες άμυνες του πρωταθλήματος.
Εδώ δεν έχει χιούμορ. Εδώ παίζει το ματς που δεν είδατε ποτέ στο ΝΒΑ, του Michael Jordan εναντίον του Lebron James (ή όποιου θεωρείται τον καλύτερο μετά τον Jordan). Οι Chiefs έχουν ηττηθεί δύο φορές από ομάδα του Brady, ενώ ο Mahomes έχει μία νίκη απέναντί της. Θα ισορροπήσει τη ζυγαρία ο νεαρός Πατρίκιος, ή θα είναι ο κύριος Bundchen που θα ξεφύγει με τα bragging rights της… κατσίκας;
Από εμένα και το NFLGreece, σας ευχόμαστε καλή αγωνιστική!
Previous Post Τα ματς της εβδομάδας: Week 11
Next Post Τα ματς της εβδομάδας: Week 16
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.